recursal/SuperWikiNEXT-32B huggingface dataset:
Beringen-steenkoolwassery, Nederland, in 2009
 Die steenkoolwassery en skagtoring van Wendel 3, in 2009.
 Steenkoolwasaanleg van die Sophia-Jacobamyn in Hückelhoven, Duitsland, 2006
'n **Steenkoolwassery** is 'n fasiliteit wat bogronds by 'n steenkoolmyn geleë is en wat gebruik word om die steenkool van die ontginde rots te skei.

Werking van 'n wassery
----------------------

Die steenkool wat van ondergronds deur die skagte boontoe gebring is, word eers na die vryfmeul gestuur, waar die ontginde steenkool op 'n vibrerende sif geplaas word om die groot stukke van die kleineres te skei. Die stroom groot stukke was oorspronklik met die hand van kontaminante skoongemaak. Die kleiner stukke het 'n siftoestel binnegegaan, waar hulle in verskillende grootteklasse gesorteer is. In die wassery is hierdie - met die uitsondering van die fyn steenkool - in 'n installasie geplaas waarin daar 'n rooster aan die onderkant was, waarlangs water in polsende bewegings voorsien word. Stukke veldspaat het op die roosters gelê. Die polsende bewegings het veroorsaak dat die steenkool oor die bedding van veldspaat beweeg, terwyl die swaarder rots op en deur die bedding en op die roosters gesink het, waaruit dit van tyd tot tyd verwyder moes word. Die water is hergebruik terwyl die steenkool steeds van gruis skoongemaak word voor vervoer.

Die gruis en fyn steenkool is oorspronklik as brandstof in dieselfde maatskappy gebruik. Later word braaikole of -brikette daarvan gemaak. Die klipafval word na 'n stortingsterrein vervoer, hierdie afvalberg word 'n mynslakhoop genoem.

Vernuwing
---------

Die probleem met hierdie stelsel was die verlies van sogenaamde intermediêre produk, bestaande uit klonte wat beide steenkool en rots bevat. Deur bariet te gebruik, kon 'n stelsel ontwikkel word wat steenkool, rots en intermediêre produk van mekaar skei.

Die *flodderwassery* is in omstreeks 1937 ontwikkel, die skeiding van steenkool en klippe word hier gedoen deur middel van 'n flodder van water en magnetiet. Hierdie vloeistof het 'n groter digtheid as dié van steenkool, sodat dit dryf terwyl die klippe tot op die bodem sak. Die drywende steenkool is deur middel van skraperkettings verwyder. Die magnetiet kon herwin en hergebruik word met behulp van magnete.

Voorbeelde
----------

In België kan die steenkoolwasaanlegte van Blegny, Binche en Beringen besoek word. Met 'n daaglikse produksie van 7500 ton is hierdie van Beringen die grootste bewaarde steenkoolwassery in België. In Duitsland het die steenkoolwassers van die steenkoolmyne Göttelborn en Warndt in die Duitse Saarland, van die Sophia-Jacoba-myn in Hückelhoven en van Zollverein in Essen behoue gebly. In Nederland is geen steenkoolwasaanleg naby die myne bewaar nie, hulle is almal gesloop.

In Suid-Afrika se steenkoolvelde in Mpumalanga is daar verskeie moderne koolwasserye. Die een direk langs die N4 by Middelburg kan van die hoofpad af gesien word.
Bacillus anthracis, die bakterie wat miltsiekte veroorsaak.
'n **Patogeen** (algemeen bekend as 'n kiem) is 'n biologiese agent wat siektes in sy gasheer veroorsaak.

Die moontlike bestaan van patogene is vir die eerste keer genoem in die 1ste eeu v.C. (eeue voor die ontdekking van mikrobes) deur die Romeinse geleerde en skrywer Marcus Terentius Varro. Hy het gesê dat daar piepklein wesens is wat die menslike oog nie kan sien nie, wat in die lug ronddryf en dan die lyf binnegaan deur die mond en neus en mens uiters siek kan maak.

Die liggaam bevat baie natuurlike verdedigingsmaatreëls teen sommige van die algemene patogene. Die menslike vel is die eerste vorm van verdediging en 'n voorbeeld van nie-spesifieke verdediging. 'n Meer spesifieke vorm van verdediging word deur die menslike immuunstelsel, wat vreemde voorwerpe herken en vernietig, verskaf. Die "nuttige" bakterieë teenwoordig in die menslike liggaam se normale flora verskaf ook beskerming teen patogene. Maar, as die vel, immuunstelsel of "goeie" bakterieë op enige wyse beskadig word (soos deur brandwonde, chemoterapie, MIV of antibiotika) kan patogene bakterieë toeneem en skade aan die gasheer veroorsaak. Sulke gevalle word opportunistiese infeksies genoem.
Die **grootrooibandsuikerbekkie** (*Cinnyris afer*; sinoniem *Nectarinia afra*) is 'n algemene standvoël in Suid-Afrika. In Engels staan dit as die *Greater double-collared sunbird* bekend.

Identifikasie
-------------

'n Grootrooibandsuikerbekkie
Die voëls is 14 cm lank. Hulle het 'n helder glansgroen kop en bo-rug, met 'n blou streep onder groen gedeelte gevolg deur 'n groot helder glansrooi bors aan die onderkant. Die res van die onderkant is bruingrys met bruin vlerke. Hierdie spesie is groter as die kleinrooibandsuikerbekkie, het 'n langer snawel en groter rooi band op die bors. Die vroulike suikerbekkie het 'n grysbruin bokant en grysgeel onderkant.

Habitat
-------

Fynbos, immergroen bos en woudrande.

Verspreiding
------------

Die voël kom voor in die kusgebiede van Suid-Afrika vanaf Kaapstad tot aan die suidkus en verder noord langs die Drakensberge tot in die noorde van die land.

Geluid
------

'n Skerp *Tjoet-tjoet-tjoet* geluid.

Subspesies
----------

Daar is twee subspesies:

* *C. a. saliens*: in oostelike Suid-Afrika.
* *C. a. afer*: in suidelike Suid-Afrika.

Sien ook
--------

* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

|  |  |
| --- | --- |
| Taksondatabasisse | 
* Wd: Q25187709
* Avibase: E47FCBF70B5A84B2
* eBird: gdcsun2
* GBIF: 7340730
* iNaturalist: 145163
* ITIS: 916427
* IUCN: 103798399
* NCBI: 282500
* Xeno-canto: Cinnyris-afer

 |
**Kambro** (‘’Gameru’’, *Fockea angustifolia*) is 'n meerjarige blomdraende plant en geofiet wat hoort tot die genus *Fockea*. In Suid-Afrika kom die plant in KwaZulu-Natal, Limpopo, Noord-Kaap, Noord-Wes, en die Vrystaat voor. Die spesie is ook inheems aan Angola, Botswana, Eswatini, Kenia, Malawi, Namibië, Tanzanië, Zambië en Zimbabwe. Kambro is een van die oudste geboekstaafde eetbare plante in Suider-Afrika.

Voorkoms
--------

Hierdie plant is volop in die westelike Karoo. Die eenvoudige sagte blaartjies is doringagtig. Die lote of spriete ontspring uit ‘nknol wat ongeveer 20 cm onder die grond lê. So ‘n bol kan tot 60 cm in deursnee bereik en meer as 20 kg weeg. Dit het die voorkoms van ‘n groot patat of ‘n reuse radys. Omdat die stingels met die blaartjies so met die grond en ander yl Karoo-plantegroei saamsmelt, is die plant moeilik om te vind. Tydens ‘n lang droogte leef die plant van die opgegaarde kos in die bol en as dit dan begin reën, sit die bol weer uit.

Nut
---

Die bol het ‘n merkwaardige hoë voginhoud. Die goedsmakende water word verkry deur die sponsige pulp uit die bol te verwyder en saam te pers. Die pulp is selfs rou eetbaar, is effens soet van smaak. Kambrokonfyt was in die Kaapkolonie bekend en het die voorkoms gehad van waatlemoenkonfyt. As die pulp netjies uit die bol verwyder is, is die bol weens sy taai dop dikwels as ‘n beker gebruik. Kambro is soms selfs gebruik in die maak van seep en bier. In tye van knellende droogte het dit die lewe van verskeie mense en bobbejane gered.

Ontdekkers
----------

Eeue lank het hierdie plant die lewe van die Khoisan in die droë Karoo moontlik gemaak en was gou onder die koloniste bekend. Christian Latrobe was in ongeveer 1810 die eerste persoon wat die bestaan van die plant aangeteken het. Later meld ook ander reisigers, wetenskaplikes en avonturiers soos Gordon Cumming, Francois le Vaillant , Hinrich Lichtenstein en Focke (die plantkundige waarna die plant vernoem is) die plant in hul verslae.

Persone
-------

* Roualeyn Gordon Cumming (\*Engeland, 15 Maart 1820 - †Fort Augustus, Skotland, 24 Maart 1866), jagter en handelaar in Suider-Afrika
* Christian Ignatius Latrobe (\*Fulneck, Engeland, 1758 - †1836), Morawiese sendeling

Lied
----

‘n Strofe in Randall Wicomb se lied ‘’Juweel van die Karoo’’ (Graaf-Reinet) lui so: 

* In die hart van ons land
* lê Graaff-Reinet uitgeswel
* soos ‘n rondvet *kambro*
* Sondagsrivier het jou mooi omgesoom
* en jy kan oor baie jare se skatte bly droom

Lees ook
--------

* Fockea edulis

Bibliografie
------------

* Keith,Max: Edible Wild Plants. In: Lantern. Die Kultuurtydskrif. Jaargang 41, nr. 1, Februarie 1992
* Palmer, Eve: The Plains of Camdeboo. Johannesburg: Jonathan Ball, 2004. ISBN 1-86842-210-0
* REDLIST Sanbi
* Plants of the World Online
Die **Tradouwtolbos** (*Leucadendron tradouwense*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die plant is endemies aan die Wes-Kaap, waar dit voorkom in die Langeberg by die Tradouwpas en Groot Vadersbos. Die plant is seldsaam, daar is slegs twee populasies.

Die struik word 2,0 m hoog en blom in Junie. Die plant gaan dood in brande maar die sade oorleef. Die sade word geberg in 'n tol op die vroulike plant en val na twee maande uit die tol grond toe, waar dit deur knaagdiere versprei word. Die plant is eenslagtig en daar is afsonderlike plante met manlike- en vroulike blomme, wat deur klein torre bestuif word. Die plant groei hoofsaaklik op steil, suidelike hellings in sandsteen grond op 160-180 m.

In Engels staan dit as die *Tradouw Conebush* bekend.

Bronne
------

* REDLIST Sanbi
* Biodiversityexplorer
* Protea Atlas
* Plants of the World Online

|  |  |
| --- | --- |
| Taksondatabasisse | 
* Wd: Q18076828
* GBIF: 5637432
* iNaturalist: 589099
* IPNI: 704973-1
* IUCN: 113170963
* NCBI: 1483484
* Plant List: tro-26500798
* Tropicos: 26500798

 |
Die Suidlanders se kenteken is 'n druppel.
Die **Suidlanders** is 'n Suid-Afrikaanse organisasie wat die uiteindelik en ineenstorting van die land se infrastruktuur voorspel en planne beraam om Afrikaners uit die groot stede te ontruim. Dit is 'n burgerlike verdedigingsorganisasie wat in 2006 gestig is. Die organisasie word deur Gustav Müller gelei.

Die Suidlanders beroep hulself op internasionale reg, spesifiek protokol I en II (gedateer 8 Junie 1977) bykomend tot die Geneefse konvensies (van 12 Augustus 1949). Protokol I het betrekking tot die beskerming van slagoffers van internasionale gewapende konflik en protokol II het betrekking op die beskerming van slagoffers van nie-internasionale konflik. Klem word op artikels 60 tot 69 van protokol I geplaas (gedemilitariseerde sones en burgerlike verdediging).

Die organisasie word sterk deur die profesieë van Siener van Rensburg beïnvloed. Baie mense glo dat Siener die oorname van 'n swart regering oor Suid-Afrika geprofeteer het, en dat Afrikaners bitter onder so 'n regering sal ly. Hulle glo ook dat dit op 'n uiteindelike stryd of oorlog afstuur, waarop mense hulself moet voorberei.

Opleiding oor alle aspekte van burgerlike verdediging word aan lede verskaf. Die opleiding wissel van noodhulp, logistiek, kommunikasie en die beheer van vlugtelinge. Hulle hou ook hul lede op hoogte van insidente en protesoptogte en maak noodplanne vir ontruiming aan hul lede beskikbaar.
Hotel Astoria, Brussel, 1910. Adres: rue Royale, 101-103, Brussel, België. Opening: 1910. Argitek: Henri van Dievoet. Eienaar: cheik Mohammed Youssef El-Khereiji (Global Hotels & Resorts)
Hotel Astoria, Brussel, argitek Henri van Dievoet.
Die **Hotel Astoria** in Brussel is een van die mees gesogte en luukste hotelle in die stad. Die **Hotel Astoria** is 'n mitiese plek in Brussel, dit is eeue reeds die byeenkomsplek van konings en belangrike persone van die wêreld.

Dit is gebou in 1909 ter viering van die *Brussel World's Fair* (1910), op versoek van koning Leopold II, en is ontwerp deur die bekende argitek Henri van Dievoet (1869-1931), 'n neef van Joseph Poelaert.

Gebou in 'n ware Paryse gees, Louis XVI gevel gee dit' n aristokratiese voorkoms en die binneland in styl Louis XV is vol lof en beïndruk met hul majesteit.

Dit blyk, net soos die *Hotel Sacher* in Wene, die *Ritz* in Parys, die *Hotel Negresco* in Nice of die *Pera Palace* in Istanbul, onder die legendariese luukse hotelle.

Die hotel is sedert 2000 'n beskermde monument.

Sien ook
--------

* Henri van Dievoet
* Gabriel van Dievoet
* Joseph Poelaert

Sien ook
--------

* Hotel Astoria van Brussel, Tiara Hotels.
**Victor Frankenstein** is 'n fiktiewe karakter en die hoofkarakter in Mary Shelley se roman van 1818, *Frankenstein; or, The Modern Prometheus*. Hy is 'n Switserse wetenskaplike (gebore in Napels, Italië) wat, nadat hy chemiese prosesse en die ontbinding van lewende organismes bestudeer het, 'n insig kry in die skepping van lewe. Hy skep sy eie wese (wat dikwels "Frankenstein se monster" genoem word, of verkeerdelik in die volksmond bloot "Frankenstein"). 

Victor is later spyt dat hy deur sy skepping met die natuur ingemeng het omdat hy sy eie lewe, asook dié van sy familie en vriende, in gevaar stel toe die wese wraak teen hom wil neem. Hy word die eerste keer in die roman bekend gestel toe hy die monster naby die Noordpool wil vang en van 'n sekere dood gered word deur Robert Walton en sy bemanning. 

Sommige aspekte van die karakter is vermoedelik geïnspireer deur die 17de-eeuse alchemis Johann Konrad Dippel.

Oorsprong van die karakter
--------------------------

Percy Shelley, Mary se man, was 'n groot invloed op die karakter. Victor was 'n skuilnaam van Percy Shelley, soos in die versameling gedigte wat hy saam met sy suster Elizabeth geskryf het: *Original Poetry by Victor and Cazire*. Daar is bewerings dat Percy een van Mary Shelley se modelle vir Victor Frankenstein was; terwyl hy 'n student aan Eton-kollege was, het hy "met elektrisiteit en magnetisme geëksperimenteer, sowel as met buskruit en verskeie chemiese reaksies", en sy kamer aan die Universiteit van Oxford was vol wetenskaplike toerusting.

Percy Shelley was van adellike afkoms, en Frankenstein se familie is een van die mees vooraanstaande families in die die Geneefse Republiek. Percy Shelley se suster en Frankenstein se aangenome suster is albei Elizabeth genoem. Op 22 Februarie 1815 het Mary Shelley twee maande te vroeg die lewe aan 'n baba geskenk; die kind is twee weke later dood. Die kwessie van Frankenstein se verantwoordelikheid teen oor sy skepping, soos dié van 'n ouer teenoor sy kind, is een van die hooftemas van die boek.

Skakels
-------

* Hierdie artikel is in sy geheel of gedeeltelik uit die Engelse Wikipedia vertaal.

|  |  |
| --- | --- |
| Normdata Edit this at Wikidata | 
* LCCN: nb2016013047
* NLI: 004278212
* VIAF: 56146937717613831560
* WorldCat Identities: lccn-nb2016013047

 |
Targamos en sy seuns. ’n Illustrasie uit die Georgiese Kronieke, 1700's.
**Kartlos** (Georgies: ქართლოსი) is die mitiese voorvader van die Georgiërs (Kartweliërs) in die Georgiese mitologie, veral van die Kartli van Iberië. Kortlos kom voor in die Middeleeuse *Georgiese Kronieke* (*Kartlis Cxovreba*), wat waarskynlik in die 11de eeu deur Leonti Mroveli neergeskryf is na mondelinge oorlewerings.

Volgens legende was hy die seun van Targamos en die broer van Haos, Mowakos, Lekos, Heros, Kawkasos en Egros, van wie ander Kaukasiese volke hul oorsprong het. Kartlos het die volk verenig, hul leier geword en die stad Kartli gestig.

Die afstamming van Kartlos
--------------------------

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|   | Noag |
|   |
|   |   |   |   |   |
|
|   | Jafet |   |
|   |
|   |   |   |   |   |   |   |   |
|
|
|
|
|
|   | Gomer |   |
|   |
|   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | Targamos |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | Kartlos |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
| **Dessau-Roßlau**

 |
| --- |
| **Kaart** | **Wapen** |
|  |
|  |
|  |
| **Ligging in Sakse-Anhalt** |
|  |
|  |
|  **Land** | Vlag van Duitsland Duitsland |
|  **Deelstaat** |  Sakse-Anhalt |
|  **Koördinate** | 51°15′N 12°15′O﻿ / ﻿51.250°N 12.250°O﻿ / 51.250; 12.250 |
|  **Stigting** | Laat 12de eeu |
|  **Oppervlakte:** |   |
|  - Totaal | 244,6 vk km |
|  **Hoogte bo seevlak** | 60 m |
|
|
|  **Bevolking:** |   |
|  - Totaal (31 Desember 2015) | 82 919 |
|  - Bevolkingsdigtheid | 339/vk km |
|  **Tydsone** | UTC +1 (MET) |
|  - Somertyd | UTC +2 (MEST) |
|  **Klimaat** |   |
|  - Tipe | Gematigde klimaat |
|  - Gemiddelde jaarlikse temperatuur |  |
|  - Gem. temp. Januarie/Julie |  |
|  - Gemiddelde jaarlikse neerslag |  |
|  **Burgemeester** | Peter Kuras (FDP) |
|  **Amptelike Webwerf** | *dessau-rosslau.de* |
|

**Dessau-Roßlau** is 'n selfregerende stad in die Duitse deelstaat Sakse-Anhalt. Die stad het as gevolg van 'n administratiewe hervorming op 1 Julie 2007 met die samesmelting van Dessau en Roßlau ontstaan en is tans die derde grootste stad in Sakse-Anhalt ná Halle en Maagdenburg. Die grootste stede in die omgewing is Halle (40 kilometer suid van Dessau-Roßlau), Leipzig (52 kilometer suidoos van Dessau-Roßlau) en Maagdenburg (sowat 65 kilometer noordwes van die stad).

Gerekonstrueerde vooraansig van die Bauhaus Dessau, ontwerp deur Walter Gropius
Die Dessau-Wörlitzse Tuinryk
In historiese opsig was Dessau die hoofstad van die vorste- en latere hertogdom Anhalt-Dessau en Anhalt. Dessau was sedert die 18de eeu – toe dit tot een van die beduidendste sentra van die Duitse verligting ontwikkel het – 'n bakermat van belangrike vernuwings en ontwikkelinge op sosiale, ekonomiese en opvoedkundige gebied. Die harmoniese wêreld van tuine, parke en slotte, die sogenaamde Dessau-Wörlitzse Tuinryk in die rivierlandskap tussen Elbe en Mulde, dateer uit die 18de eeu. Die Dessau-Wörlitzse Tuinryk is in 2000 deur Unesco as wêrelderfenisgebied gelys.

Later het die bekende Duitse nyweraar en lugvaartpionier Hugo Junker sy vliegtuie in Dessau vervaardig en 'n nuwe tydperk in die geskiedenis van die lugvaart ingelui. Met die befaamde kunsskool Bauhaus het Dessau 'n groot invloed op die internasionale argitektuur, kuns en ontwerp uitgeoefen. Die Bauhaus Dessau is in 1996 deur Unesco as wêrelderfenisgebied gelys. Dessau-Roßlau is ná Weimar net een van twee Duitse stede wat twee Unesco-wêrelderfenisgebiede huisves. Net Berlyn het drie inskrywings.

Die gebied van Leipzig-Halle-Dessau is tans een van die beduidendste ekonomiese groeipunte in die oostelike deelstate van Duitsland. Dessau is die setel van belangrike instellings van die deelstaat Sakse-Anhalt en die Duitse Federale Buro vir Omgewingsake (Duits: *Umweltbundesamt*).
’n Eenvoudige voorbeeld van ’n pentagram.
Deur die verhouding van die gulde snede word die simbool tot in die oneindigheid voortgesit. Die binneste pentagram het ’n omgekeerde oriëntasie.
’n **Pentagram** is ’n vyfpuntige ster wat met vyf reguit lyne getrek word en is een van die oudste simbole in die wêreld. Dit is al meer as 4 000 jaar voor Christus gebruik. Die naam stam van die Griekse πεντάγραμμον (*pentagrammon*), wat vyf lyne beteken. ’n Ou woord vir die pentagram is ’n **drudevoet**.

Wiskundige figuur
-----------------

Die pentagon is ’n sterveelhoek. Dit het 10 hoekpunte, wat vyf-vyf op twee verskillende sirkels lê, maar met dieselfde middelpunt. Die vyf punte op dieselfde van die twee sirkels vorm ’n reëlmatige vyfhoek. Die verhouding tussen die afstand tussen twee opeenvolgende hoekpunte, een op die buitenste sirkel en een op die binnenste sirkel, en die afstand tussen twee opeenvolgende hoekpunte op die binnenste sirkel, word die gulde snede genoem. Die prisma, wat van die pentagram afgelei is, heet ’n pentagramprisma.

Simboliek
---------

Die simbool word op baie plekke gebruik, onder meer in logo's van militêre organisasies. Dit word ook in die esoterie en okkultisme as simbool gebruik. Dit is oorspronklik ’n heidense, voorchristelike teken. Wiskunde was in die Middeleeue een van sewe verbode kunste en deur sy verbintenis met wiskunde het die pentagram ’n negatiewe betekenis gekry. 

Die pentagram kom dikwels in Wicca-kringe voor, waar dit verbind word met die elemente en spiritualiteit. In die middel van die 19de eeu is die volgende onderskeid getref: Met die punt omhoog sou dit goed wees, na die hemel gerig; met die punt na onder sou dit sleg wees, na die onderwêreld gerig. Die krag van die simbool lê daarin dat dit in beginsel albei oriëntasies behels: In die vyf grootste kruispunte van die ster pas ’n kleiner ster met ’n presies omgekeerde oriëntasie. So dra die goeie die slegte in hom en omgekeerd. In moderne satanisme word ’n omgekeerde weergawe van die pentagram gebruik. Sommige mense sien dit dan ook as ’n simbool van Satan. 

Die pentagram word ook beskou as die simbool van volmaaktheid en vroulikheid:

* Die planeet Venus, die simbool van vroulikheid, vorm ’n pentagram in sy pad deur die sterre vanweë sy retrograde bewegings.
* Die pentagram kan staan vir die ewewig van die vyf antieke elemente.
* Dit kan ook staan vir die vyf klassieke sintuie: gevoel, gesig, reuk, hoor en smaak.

Galery
------

* Die pentagram wat deur Venus se wentelbaan gevorm word.Die pentagram wat deur Venus se wentelbaan gevorm word.
* Die seël van Baphomet met die punt na onder is die amptelike seël van die Kerk van Satan.Die seël van Baphomet met die punt na onder is die amptelike seël van die Kerk van Satan.
* Marokko se vlag.Marokko se vlag.
* Ethiopië se vlag.Ethiopië se vlag.
* ’n Man in ’n pentagram, uit Heinrich Cornelius Agrippa se boek De occulta philosophia libri tres.’n Man in ’n pentagram, uit Heinrich Cornelius Agrippa se boek *De occulta philosophia libri tres*.
* Nog ’n pentagram uit Agrippa se boek.Nog ’n pentagram uit Agrippa se boek.
747 Wing House, 'n ongewone struktuur in die Santa Monica-berge
Vervoer van 'n vlerk
'n Boeing Chinook CH-47 dubbelenjin-vraghelikopter het een van die vlerke na die bouperseel geneem
***747 Wing House*** is 'n unieke en ongewone woonhuis wat die vlerke van 'n uit bedryf gestelde Boeing 747-100-makrostraler as dakelemente bevat. Die huis, wat noordwes van Malibu, Kalifornië in Ventura County se gedeelte van die Santa Monica-berge geleë is, het internasionale mediasensasie veroorsaak weens sy ongewone ontwerp, sy volhoubare gebruik van hersikleerde materiale, die opspraakwekkende vervoer van die vliegtuigvlerke per vragmotor en helikopter na die bouperseel en die kreatiewe hergebruik van verlate infrastruktuur vir 'n beduidende argitektoniese werk.

Naas die vlerke is ook ander dele van die vliegtuig hergebruik as bouelemente. Dele van die vliegtuigromp is omgebou tot 'n kunsateljee, 'n gastehuis en 'n skuur, terwyl die vlieënierskajuit as meditasieruimte dien.

Die projek, wat in 2011 voltooi is nadat owerhede jare lank geskroom het om hul toestemming daaraan te verleen, is behartig deur die Amerikaanse argitek David Randall Hertz, 'n genoot van die *American Institute of Architects*, en sy ateljee *Studio of Environmental Architecture*, in samewerking met sy vennoot Lucas Goettsche.

Geskiedenis
-----------

### Perseel

Die huis is op 'n 55-akker-erf 'n entjie af van Cotharin Road, noordwes van Malibu teen die westelike rand van die Santa Monica-berge in die distrik Ventura County gebou. Dit was oorspronklik die eiendom van die Hollywood-toneelontwerper Tony Duquette (1914–1999). Duquette se privaat woning is in 1993 in 'n verwoestende brand, die Green Meadow- of Malibu-brandramp, heeltemal in puin gelê, saam met 'n twintigtal strukture wat Duquette en sy vrou van hersikleerde voorwerpe en rolprent-coulisses geskep het.
Campanile in Port Elizabeth
Die **Campanile** in Port Elizabeth herdenk die vestiging van die Britse setlaars in Suid-Afrika.

Ligging
-------

Hierdie campanile (kloktoring) staan in Jettystraat in die middestad by die ingang van die hawe en die spoorwegstasie. Dit het 'n besonder prominente ligging en kan van ver af gesien word. Helaas het die bou van 'n snelweg in die 1970's tussen die toring en die hawe-ingang verby die indrukwekkende uitsig van die see af versper

Geskiedenis
-----------

Die vierkantige toring in rooi baksteen is gebou op die plek waar die Britse Setlaars geland het. Jones en McWilliams was die argitekte en die beroemde kloktoring van Venesië het as inspirasiebron vir die ontwerp gedien. Prins Arthur van Connaught, die destydse goewerneur-generaal in Suid-Afrika, het die hoeksteen op 9 April 1921 gelê en die toring is in 1923 voltooi. Dit is op 12 Mei 1989 tot monument verklaar.

Uitsigdek
---------

Die smal toring met sy opvallende klein vensters is ongeveer 53 m hoog. 'n Wenteltrap van 204 treetjies lei na die uitkykdek wat 'n uitsig oor die stad en hawe bied.

Klokkespel
----------

As 'n dankbetuiging van die publiek vir die regeringsperiode van koning George V is in 1936 'n kariljon van 23 klokke in die toring aangebring. Op elke klok is 'n inkskripsie volgens die wense van die skenkers aangebring. Bekende name op die klokke is die van sir Rufane Donkin, lady Elizabeth Donkin en Frederick Korsten. Lionel Field was die eerste beiaardier (klokkeluier) en sy eerste uitvoering was op 9 April 1936.

Bibliografie
------------

* Berning, Michael: Campanology. In: Lantern. Kultuurtydskrif. Jaargang 41, nr. 1, Februarie 1992
* Standard Encyclopaedia of Southern Africa, deel 3. Kaapstad: Nasou, 1971.
* www.letterkunde.up.co.za

Koördinate: 33°57′39.3″S 25°37′30.1″O﻿ / ﻿33.960917°S 25.625028°O﻿ / -33.960917; 25.625028
Wu Shuang Pu; Li Bai as uitgebeeld in die boek
Wu Shuang Pu; Ban Chao (32-102) uitgebeeld op Chinese porselein, Xianfeng periode (1850-1861)
**Wu Shuang Pu** (Mandaryn-Chinees: 無雙譜; Afrikaans: Boek van ongeëwenaarde helde) is 'n houtsneeboek, uit die 33ste jaar van keiser Kangxi (1694).

Die boek bevat die biografieë en fiktiewe portrette van 40 merkwaardige Chinese van die Han-dinastie tot die Song-dinastie, met 'n inleiding en 'n verwante gedig in yuefu-styl. Die skilderye vir die boek het wyd versprei en hergebruik geraak en is veral op Chinese porselein aangewend, hierdie Chinese porselein word WuShuangPu-porselein genoem en is baie gewild onder versamelaars.

Die oorspronklike boek het 'n seël van Nanling, daarom word die boek ook Nanling Wu Shuang Pu genoem. 'n herdruk van hierdie boek uit 1699 word bewaar in die Nasionale Museum van Volksrepubliek van China. Op 5 Januarie 2006 is 'n oorspronklike handgeverfde boek vir 2,86 miljoen  CNY verkoop, oor 6,5 miljoen  ZAR.

Die skilder van Wu Shuang Pu is Jin Shi (金 史, omstreeks 1625–1695), beter bekend as Jin Guliang (金 古 良); pinyin: Jīn Gǔ Liáng. Hy is gebore tydens die bewind van keiser Tianqi in Shaoxing, in die Zhejiang provinsie, en het gesterf in die  Kangxi tydperk op ongeveer 70 jaar oud. Jin ontwikkel die boek saam met die Zhu Gui (朱 圭). Jin Guliang het in sy boek geskryf dat die helde in die boek geen parallel het nie, Wu (geen) Shuang (parallel) Pu (boek), daardie helde is ongeëwenaard.

Skakels na sommige bios
-----------------------

Sima Qian, Zhang Qian, Li Bai

Heruitgawes (in Chinees)
------------------------

* (zh) Jin, Guliang, Wu shuang pu. Hebei, gewilde uitgewery, Shijiazhuang, China (1996). ISBN 7531008157.
* (zh) Jin, Guliang, Wu shuang pu. Anhui, gewilde uitgewery, Hefei, China (2013). ISBN 7212060542.
Die **Voëlvleidam** is geleë in die Wes-Kaap, Suid-Afrika. Oorspronklik is die dam gebou deur die natuurlike meer van die Vogelvlei op te dam en is voltooi gedurende 1952. Die Voëlvleidam was toe die eerste groot watervoorsieningskema in die Bergrivier opvanggebied. Omrede die oorspronklike meer se opvangsgebied baie klein was, is die dam gevoed met 'n kanaal vanaf die Klein-Bergrivier met 'n vermoë van 1,3 miljoen m3 per dag.

Die dam verskaf water aan Riebeek-Kasteel, Riebeek-Wes, Malmesbury, Darling en Moorreesburg.

Gedurende 1969 het Kaapstad se vraag na water gestyg en die wal is verhoog tot 18 m. Die Klein-Bergrivierkanaal se vermoë is vergroot tot 1,7 miljoen m3 per dag. Die voorsiening van water aan die Voëlvleidam is verhoog gedurende 1971 met 'n kanaal vanaf die Vier-en-twintig Riviere en Leeurivier met 'n vermoë van 2,9 miljoen m3 per dag.

Die dam is 6 km suid van Gouda. Die dam is bekend vir sy groot voëlbevolking.

Sien ook
--------

* Lys van grootste damme in Suid-Afrika
Saasveld in Kaapstad
Die hedendaagse Hugenote-gedenkmuseum op die plaas
**Saasveld** is die besondere 18de eeuse herehuis langs die Hugenotemonument in Franschhoek. Die Hugenote-gedenkmuseum is in hierdie huis gevestig. Hierdie unieke huis het aanvanklik in Kloofstraat in Kaapstad gestaan.

Van Reede van Oudtshoorn
------------------------

Saasveld was daardie deel van die landgoed De Tuin van Oudtshoorn wat in 1791 aan die VOC- en Bataafse amptenaar en lid van die Politieke Raad, baron Willem Ferdinand van Reede van Oudtshoorn (1755–1822) verkoop is. Die huis met sy slawekwartiere, twee wynkelders en stalle is in 1791 en kort daarna gebou. Hoogswaarskynlik was Louis Thibault die argitek en die meeste dekoratiewe werk deur Anton Anreith. Dit is genoem na Saasveld in Twente.

Sloping
-------

Van 1822 tot 1838 was Van Reede se skoonseun, James Dunbar, die eienaar. Daarna word die landgoed verdeel in erwe en koop die NG Kerk die stuk met die herehuis en wynkelders. Na veel ontevredenheid in die gemeenskap oor die moontlike afbraak van die geboue, gebeur dit tog in 1954. Maar sekere besondere dekoratiewe dele van die huis is betyds verwyder en bewaar met die oog op moontlike latere hergebruik.

Museum
------

In 1957 het die Hugenote Vereniging besluit om 'n museum langs die monument in Franschhoek op te rig. Die bouplanne sou die uitleg van die Saasveld-herehuis volg en die bewaargeblewe dele van die oorspronklike Saasveld sou in die nuwe bouplanne ingesluit word. Die huidige gebou is dus 'n ongedwonge replika van die eertydse huis, stoep, slawekwartiere en wynkelders. Die grootste afwyking van die oorspronklike bouplan is die ry pilare met die opskrif Post Tenebras Lux wat die twee wynkelders verbind. Dit is die eerste voorbeeld in die geskiedenis van Suid-Afrika van 'n historiese huis wat gesloop is en elders in sy oorspronklike styl opgerig is.

Jeugherberg
-----------

Op die plek van die oorspronklike Saasveld in Kloofstraat het die NG Kerk 'n jeugherberg opgerig. Dit staan bekend as Saasveld Lodge.

Bibliografie
------------

* Bax, D.: Saasveld – Van Herehuis in Kaapstad tot Hugenotemuseum in Franschhoek. Lantern. Tydskrif vir Kennis en Kultuur. Jaargang 8, nr. 4, Junie 1959
* Standard Encyclopaedia of Southern Africa, deel 9. Kaapstad: Nasou, 1973. ISBN 0-625-00325-X
**Miljard** is die woord wat in Afrikaans en die meeste Europese lande gebruik word vir duisend miljoen of 1 000 000 000 (109). In Engels word dié getal *billion* genoem, wat nie met die Afrikaanse woord biljoen verwar moet word nie. ’n Biljoen is duisend miljoen of 1 000 000 000 000 (1012).

Die rede vir die verskil in die name is omdat twee verskillende stelsels, die kort en die lang skaalverdeling, in verskillende dele van die wêreld gebruik word. In Afrikaans word die "lang skaal" gebruik en in Engels die "kort skaal". (Kyk by Kort en lang skaalverdeling vir ’n verskil tussen die twee stelsels.)

Die SI-voorvoegsel vir ’n miljard is giga, afgekort as G. Voorbeeld: 1 GG = 1 gigagreep (gigabyte) = 1 miljard grepe.

Die ontbinding van 1 miljard in priemfaktore is: 1 000 000 000 = 29 × 59.

Interessante feite
------------------

* ’n Miljard sekondes duur byna 32 jaar.
* ’n Miljardêr is ’n persoon met ’n betaalvermoë van meer as ’n miljard eenhede. Bill Gates is byvoorbeeld ’n miljardêr.
* Die Melkweg bevat tussen 200 en 400 miljard sterre.

Sien ook
--------

* Kort en lang skaalverdeling
* Getal
'n Uitbeelding van 1856 van die Sabbatsbok uit *Dogme et Rituel de la Haute Magie* deur Eliphas Levi.
**Bafomet** of **Baphomet** is 'n godheid wat die Tempelridders volgens beskuldigings aanbid het en daarna opgeneem is in verskeie okkulte en esoteriese tradisies. Die naam "Bafomet" verskyn in transkripsies van die verhore van die Tempelridders, wat in 1307 begin het. Dit het veral in die 19de eeu verskyn tydens debatte en gissings oor die redes vir die onderdrukking van die ridderorde.

Bafomet is 'n balanssimbool in verskeie okkulte en mistieke tradisies, wat sommige okkultiste met die Gnostici en Tempelridders probeer verbind het, maar hy word soms as 'n godheid of demoon uitgebeeld. Sedert 1856 is die naam verbind met die skets van die "Sabbatsbok" deur Eliphas Levi, wat saamgestel is uit binêre elements wat "die simboliek van die ewewig van teenoogesteldes" verteenwoordig: halfmens en halfdier, manlik en vroulik, goed en boos, ensovoorts. Levi se bedoeling was om sy idee van balans te simboliseer, met Bafomet wat die doel van perfekte sosiale orde verteenwoordig.

Skakels
-------

* Wikimedia Commons logo Wikimedia Commons het meer media in die kategorie Bafomet.
* Hierdie artikel is in sy geheel of gedeeltelik uit die Engelse Wikipedia vertaal.
Die **Steenbrasdam** is in die Steenbrasrivier geleë naby Gordonsbaai, in die Wes-Kaap, Suid-Afrika. Dit strek sowat 8 km in 'n nou riviervallei in die Hottentots-Hollands-berge op en beslaan 'n oppervlakte van 397 ha wanneer die dam vol is. 

Die dam voorsien water aan Kaapstad en word deur die stad se munisipaliteit beheer. Voordat die oorspronklike bouwerk in 1921 voltooi is, was die stad afhanklik van 'n aantal klein opgaardamme wat hul water ontvang het van strome wat op Tafelberg ontspring. Die Steenbrasrivier ontspring in die reënryke gebied van die Hottentots-Hollandsberge waar die neerslag soms 1 900 mm per jaar is. 

Ondanks die klein opvanggebied van 67 km2, is die gemiddelde watertoevloei na die dam tydens die reënseisoen derhalwe relatief hoog, naamlik 34 miljoen m3. Die damwal is sedert 1921 altesaam 4 keer verhoog: in 1924 (6 m), in 1927 (11,5 m), in 1954 (1,35 m) en in 1957 (6 m). 

Die betonboogwal het 'n kruinlengte van 412 m en is aan die suidelike punt van die Steenbrasriviervallei gebou. Onderkant die dam is die rivierbedding met onder meer rotstuine en terrasse verfraai en kampeerterreine is ook in die omgewing aangelê.

Let Wel
-------

Daar is 'n Bo-Steenbrasdam (volume onbekend) en 'n Benede-Steenbrasdam (met 'n bakmaat van 33,9 miljard liter).

Sien ook
--------

* Lys van grootste damme in Suid-Afrika

Bonne
-----

* Wêreldspektrum, 1982, ISBN 0908409672, volume 26, bl. 165
**François-Henri Pinault** (Rennes, Frankryk, 28 Mei 1962) is 'n Franse sakeman, huidige president van 'n luukse handelsmerkkonglomeraat, en seun en erfgenaam van François Pinault. Hy word as een van die rykste mans ter wêreld beskou, met 'n familiefortuin wat op 18 Augustus 2018 op $30,5 miljard geraam is.

Professionele lewe
------------------

Hy studeer aan die Franse Skool vir Hoër Kommersiële Studies, HEC Paris, waar hy die kennis opgedoen het om in sy pa se maatskappye te werk. In 1989 het hy hoofbestuurder van *France Bois Industries* geword, ná *Pinault Distribution*.

In 1993 het hy in die buiteland (Afrika, DOM-TOM) gaan werk. In 1997 is hy aangestel as direkteur-generaal van FNAC. In Maart 2005 het hy 'n groot sprong geneem toe hy as president van *Pinault-Printemps-Redoute* (PPR) aangestel is, in die plek van sy pa. Op 20 Junie 2007 het hy die voorsitterskap van die direksie van die Duitse sporttoerustingmaatskappy Puma oorgeneem, nadat dit deur die PPR-groep via sy filiaal Sapardis verkry is.
***The Great God Pan*** is 'n riller- en fantasienovelle deur die Walliese skrywer Arthur Machen. Sy inspirasie vir die verhaal kom van sy ondervindings by die ruïnes van 'n heidense tempel in Wallis. Wat die eerste hoofstuk van die novelle sou word, is in 1890 in die tydskrif *The Whirlwind* gepubliseer.

Machen het later *The Great God Pan* uitgebrei en dit is in 1894 saam met 'n ander verhaal, "The Inmost Light", in 'n boek gepubliseer. Die novelle begin met 'n eksperiment om 'n vrou met die naam Mary toe te laat om die bonatuurlike wêreld te sien. Dit word gevolg deur die vertelling van 'n reeks geheimsinnige gebeure en sterftes oor baie jare, wat te doen het met 'n vrou met die naam Helen Vaughan. Op die ou end konfronteer die helde Helen en dwing haar om selfmoord te pleeg. Sy ondergaan 'n reeks onaardse transformasies voordat sy sterf, en daar word onthul dat sy 'n bonatuurlike wese is.

Toe die novelle gepubliseer is, het die pers dit afgekraak as afgryslik vanweë die geïmpliseerde seksuele inhoud daarvan, en die novelle het Machen se reputasie as skrywer geskaad. Van die 1920's af is sy werk krities reëvalueer en *The Great God Pan* het sedertdien die reputasie gekry van 'n klassieke riller. Resensente het die invloed van ander 19de-eeuse skrywers opgelet en verskillende opinies gevorm oor of dit 'n tipiese Gotiese riller of wetenskapsfiksie is. Die novelle het die werk beïnvloed van rillerskrywers soos Bram Stoker, H.P. Lovecraft en Stephen King, en is twee keer vir die verhoog verwerk.

Skakels
-------

* Hierdie artikel is in sy geheel of gedeeltelik uit die Engelse Wikipedia vertaal.
**Wenera 6** (Russies: Венера-6 wat *Venus 6* beteken) is 'n Sowjetse ruimtetuig wat deel van hul Wenera-ruimteprogram was. Dit was ontwerp om meer data van die planeet Venus se atmosfeer te verkry. Dit was soortgelyk aan Wenera 4, die ontwerp was egter stewiger. Dit ruimtetuig was gelanseer met 'n Molnija-vuurpyl vanaf die Baikonoer kosmodroom.

Net bokant die atmosfeer van Venus was die sondeerder van 405 kg en wat al die wetenskaplike instrumente bevat het, losgelaat vanaf die satellietbus. Gedurende die tuig se tog na die oppervlakte van Venus is die valskerm ontplooi om sy dalingspoed te verminder. Gedurende die 51 minute op 17 Mei 1969 wat die sondeerder aan die valskerm gehang het, was data van Venus se atmosfeer na die Aarde versend. Die sondeerder het by Venus koördinate 5°S. 23°O. die atmosfeer binnegedring. Die ruimtetuig het ook 'n medaljon met die Wapen van die Sowjetunie daarop aan boord gehad asook 'n basreliëf van Lenin aan die nag kant van Venus.

Na aanleiding van die resulte van Wenera 4 se data, was Wenera 5 en Wenera 6 se sondeerders toegerus met nuwe chemiese ekperimente met die doel om meer akkurate metings van die atmosfeer te kon maak. Wetende dat die atmosfeer baie dig was, was die valskerm ook kleiner gemaak sodat die tuig sy volle botsing diepte kon bereik voordat die krag opraak, soos met Wenera 4 gebeur het.

Instrumente
-----------

### Ruimtetuig

* Instrument **COP-18-3M** wat die kosmiese strome geanaliseer het.
* Instrument **LA-2U** wat die verspreiding van suurstof en waterstof in die planeet se atmosfeer moes bepaal het.

### Sondeerder

* Druk sensors **MDDA-A** om die atmosfeer se druk te meet binne die reeks 13 tot 4,000 kilopascals (0,13–40 atmosfere).
* **G-8** gas analiseerders om die chemiese samestelling van die atmosfeer te bepaal.
* **VIP** eenheid om die digtheid van die atmosfeer te bepaal op 'n bepaalde hoogte.
* **FD-69** om weerlig in die atmosfeer te meet.
* **EC-164D** om die temperatuur van die atmosfeer op 'n bepaalde hoogte te bepaal

Sending
-------

Wenera 6 is gelanseer na 'n Aarde parkeer wentelbaan op 10 Januarie 1969 om 05:51:52 Universele Tyd en dan van die *Tyazheliy Sputnik* (69-002C)) na Venus gestuur. Daar was 'n midbaan korreksie op 16 Maart 1969 gedoen en die sondeerder was vrygelaat op 17 Mei 1969 op 'n afstand van 25 000 km vanaf Venus. Die sondeerder het Venus se atmosfeer aan die nagkant binnegedring om 06:05 Universele Tyd en die valskerm ontplooi waarna transmissie na die Aarde begin het. Die tuig het elke 45 sekondes 'n lesing versend vir 51 minute lank voordat dit finaal verwoes is deur die temperatuur en druk op 'n hoogte van ongeveer 10 tot 12 km. Die fotometer het glad nie gewerk nie.
**Eienskappe**| **Algemeen** |
| --- |
| Naam | Kalsiumoksied  |
| Ander name | Ongebluste kalk |
| Struktuurformule vanStruktuurformule van  |  |
| Chemiese formule | CaO |
| Molêre massa | 56.08 [g/mol] |
| CAS-nommer | 1305-78-8 |
| **Fasegedrag**   |
| Selkonstantes | a=481.1 pm   |
| Ruimtegroep | Fm3m (Haliet-tipe)  |
| Nommer | 225   |
| Strukturbericht | B1 |
| Smeltpunt | 2572 °C |
| Kookpunt | 2850 °C |
| Digtheid | 3,33 (rel) |
| Oplosbaarheid |  |
| **Suur-basis eienskappe** |
| pKa |  |
| **Veiligheid** |
| Flitspunt | onbrandbaar |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Kalsiumoksied** of **ongebluste kalk** (CaO) is 'n belangrike grondstof wat baie toepassings het.

Vorming
-------

Ongebluste kalk word uit kalksteen (wat uit kalsiumkarbonaat bestaan) deur 'n ontbindingsreaksie by hoë temperature vervaardig.

{\displaystyle CaCO\_{3}\to CaO+CO\_{2}}

Blusreaksie
-----------

Ongebluste kalk gee die gebluste vorm in 'n reaksie met water wat baie hitte vrystel.

{\displaystyle CaO+H\_{2}O\to Ca(OH)\_{2}+63,7kJ/mol}

Eienskappe en gebruik
---------------------

Ongebluste kalk is 'n korrosiewe stof wat heftig met water reageer. Dit is 'n sterk Lewis-basis. Die produksie van ongebluste kalk deur *kalsinering* is een van die oudste chemiese prosesse. Die eienskappe van die produk hang af van die kalsineringstemperatuur. Gewoonlik is dit ongeveer 850 °C, maar die spesifieke oppervlak van 'n produk wat by 1250 °C gekalsineer is, is laer (ong. 4 cm²/g) en by 1750 °C is die produk amper volledig gesinter met 'n relatiewe digtheid van 91-92%. Die sintering verminder die gevoeligheid vir vog.

### Glas

Ongebluste kalk word saam met silika (sand) en natriumkarbonaat (soda) gesmelt om glas te vervaardig. Hierdie proses is ook baie oud (ongeveer 12 000 jaar).

### Silikate

'n Ander belangrike toepassing is in die ysterproduksie. Ystererts bevat silikate. Kalsiumoksied word toegevoeg (ongeveer 40 kg per 1000 kg yster) om kalsiumsilikate te vorm. Hierdie slak is nie mengbaar met die vloeibare yster nie en kan afgetap word. Dieselfde word ook gedoen tydens aluminiumproduksie.

### Karbied

Saam met koolstof (kooks) vorm dit kalsiumkarbied

{\displaystyle 2CaO+5C\to 2CaC\_{2}+CO\_{2}(g)}
Saam met water gee karbied etyn, wat gebruik word as grondstof vir polimere en as brandstof.

### Sulfate en fosfate

Uitlaatgasse van elektrisiteitsprodusente bevat dikwels swawel in die vorm van swaeldioksied SO2. Ongebluste kalk word gebruik om die gasse daarvan te suiwer. Dié reaksie produseer kalsiumsulfiet:

{\displaystyle SO\_{2}+CaO\to CaSO\_{3}}
Op dieselfde wyse kan fosfate uit afvalwater verwyder word:

{\displaystyle 3CaO+3H\_{2}O+2PO\_{4}^{3-}\to Ca\_{3}(PO\_{4})\_{2}+6OH^{-}}
**Eienskappe**| **Algemeen** |
| --- |
| Naam | Gebluste kalk  |
| IUSTC-naam | kalsiumdihidroksied  |
| Ander name | portlandiet |
| [[Lêer:Ca2+ OH− OH−|130px|center|Struktuurformule van ]] |  |
| Chemiese formule | Ca(OH)2 |
| Molêre massa | 74,09268 [g/mol] |
| CAS-nommer | 1305-62-0   |
| Voorkoms | Wit poeier |
| **Fasegedrag**   |
| Selkonstantes | a=358,9; c=491,1 pm    |
| Ruimtegroep | P3 m 1; P3 2/m 1 (trigonaal)   |
| Nommer | 164 |
| Smeltpunt | ontbind 580°C |
| Kookpunt | - |
| Digtheid | 2,24 - 2,7 [g/cm3] |
| Oplosbaarheid | water 1,85 [g/L] (@0°C), 0,71 [g/L] (@100°C)  |
| Ksp | 5,5 10-6  |
| Brekingsindeks | dubbelbrekend 1,574; 1.545  |
| Hardheid | 2-3 Mohs  |
| Warmtekapasiteit | 1,12 [J/K.g] (@0°C) 1,53 [J/K.g] (@400°C) |
| **Suur-basis eienskappe** |
| pKa |  |
| **Veiligheid** |
| Flitspunt | onbrandbaar |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Gebluste kalk**, **bluskalk** of **kalsiumhidroksied** is 'n vastestof met fomule Ca(OH)2 en basiese eienskappe. 

Dit word gevorm uit ongebluste kalk en water met vrystelling van baie hitte:

{\displaystyle CaO+H\_{2}O\to Ca(OH)\_{2}}

Toepassings
-----------

Dit het baie toepassings in die bou-industrie.

Dit word ook toegepas in die landbou om suur in die grond te neutraliseer en toksiese vlakke aan aluminiumione neer te slaan as onskadelike alumiumhidroksied. Dit word ook as misstof gesien omrede dit kalsium en ook magnesium aan die plante lewer. Meestal is in die kommersiële produkte wat uit dolomiet vervaardig word ook magnesiumhidroksied aanwesig.

Eienskappe
----------

Dit is 'n bietjie oplosbaar in water (1,85 [g/L] (@0°C) en hierdie oplossing het 'n pH van 12,4 wat dit 'n bytende stof maak. Die vastestof reageer heftig met sure en kan CO2 opneem uit die lug: 

{\displaystyle Ca(OH)\_{2}+CO\_{2}\to CaCO\_{3}+H\_{2}O}
Dit reageer ook met chloorgas en gee bleikpoeier: 

{\displaystyle 2Ca(OH)\_{2}+Cl\_{2}\to Ca(OCl)\_{2}+CaCl\_{2}+2H\_{2}O}
Met natriumkarbonaat-oplossings (soos wassoda) slaan dit deur dubbele omwisseling die baie min oplosbare kalsiumkarbonaat neer en gee bytsoda (natronloog) 

{\displaystyle Ca(OH)\_{2}+2Na^{+}+CO\_{3}^{2-}\to CaCO\_{3}+2Na^{+}+2OH^{-}}
Dit reageer nie met yster of staal nie, maar aluminium, lood en geelkoper word aangetas.
**Edmond de Coussemaker** (1805–1876) was 'n Franse regsgeleerde, musikoloog, en volkskundige wat sy fokus grootliks op die erfenis van Frans-Vlaandere geplaas het.

Hy is gebore en getoë in 'n welgestelde gesin van regsamptenare en het regte in Parys gestudeer. Hy het die posisie van vrederegter in Sint-Winoksbergen in 1843 beklee, het later 'n benoeming ontvang by die hof van Hazebroek in 1845, en is toe as regter aangestel in Rysel in 1858. Vanaf 1848 het hy gedien as grondwetlike monargis op die Algemene Raad van die departement Nord. Sy betrokkenheid lei in 1874 tot sy verkiesing as burgemeester van Broekburg, die dorp waar hy laas gewoon het. 

Naas sy loopbaan as regsgeleerde het hy ook 'n passie vir komposisie ontwikkel en verskeie werke van kerk- en operamusiek geskep. Daarna het hy sy aandag verplaas na die diepgaande studie van Middeleeuse musiekgeskiedenis.

Hy het hom onderskei deur sy transkripsies van Middeleeuse musiek en deur sy monografieë, veral die *Scriptorum de musica medii ævi*, asook sy verhandelings oor harmonie in die Middeleeue, wat beskou word as fundamentele studies en opstelle. Sy uitgawe van die werke van die middeleeuse Franse trouvère Adam de la Halle sowel as sy verhandeling oor die Vlaamse Renaissance musiekteoretikus en komponis Johannes Tinctoris, dra ook 'n mate van belang.

In 1853, as gevolg van die erosie van die Vlaamse taal in Duinkerken en die ongunstige institusionele omgewing vir sy benutting daarvan in die skole, het hy 'n wetenskaplike genootskap ontwikkel met die hooftaak om inligting met betrekking tot die geskiedenis van Frans-Vlaandere en sy streektaal te behoud en te versprei. Dus het hy die Comité flamand de France gestig, waarvan hy tot sy dood in 1876 voorsitter was.

Hy het bekend geword vir die versameling van Vlaamse volksliedere uit Frans-Vlaandere wat hy in 1856 in sy bundel *Chants populaires des Flamands de France* gepubliseer het.

Sy argiewe en manuskripte het belangrike skade opgedoen toe die stadhuis van Belle gedurende die Eerste Wêreldoorlog afgebrand het.
**Pous Achilles** (Grieks: Αχιλλάς) was die 18de pous en patriarg van Alexandrië, hy het regeer vanaf 312 n.C. tot die jaar 313.

Hy is in Alexandrië, Egipte, gebore en was bekend vir sy kennis en vroomheid; dit was hoekom Pous Theonas hom tot priester georden het en hom as dekaan van die Kategetiese Skool van Alexandrië aangestel het met die vertrek van Pierius. Hy is blykbaar baie hoog aangeskryf vir sy werk in die Griekse filosofie en teologiese wetenskap, soos Pous Athanasius hom later beskryf het deur die eervolle "Achillas die Grote".

Soos aanbeveel deur Pous Petrus, is hy as patriarg in Desember (Kiahk) 312 n.C. gekroon, na die marteling van Petrus tydens die Diocletianiese Vervolging. Hy het toegegee aan die versoek van Arius, wat deur Petrus veroordeel is, om terug te keer na sy vorige posisie as priester en prediker.

Achilles is ses maande later op die 19 Paoni 313 oorlede.

Na sy dood het Arius homself benoem om Biskop van Alexandrië te word, maar die geestelikes en die mense het eerder Aleksander gekies.